Indicious

> พี่ชายของข้าสร้างจักรวาลสี่เหลี่ยมขึ้นมาคิดว่าจะจองจำข้าได้อย่างนั้นเหรอ? ตลกสิ้นดี ตอนนี้ข้าได้ความทรงจำกลับคืนมาแล้ว และได้ออกมาจากจักรวาลของออริเจียสเรียบร้อยแล้ว ไม่ว่าศัตรูหน้าไหนก็หยุดข้าไม่ได้ แม้แต่ออริเจียสก็ตาม!
>
> อินดิเชียส

## Indicious

Indicious (Right) with his brother, Origious (Left)

### Aliases

The First Herobrine of the Realm of Tales, Universe Titan of Darkness

## Biographical information

### Date of death

30 มิถุนายน 2021 (Reality Megaverse Timezone) (ตายครั้งแรก)

## Appearances

### Appears in

Porpiang Writer Phase 2

อินดิเชียส เป็นตัวละครไททันจักรวาลใน Porpiang Writer และ Realm of Tales เป็นตัวร้ายใหญ่ของเรื่องในช่วงเฟสสองและสามของเมกะเวิร์ส

## ประวัติ

อินดิเชียสเป็นบุตรคนสุดท้องแห่งเรล์ม และน้องชายฝาแฝดของออริเจียส โดยนิสัยของเขาจะเป็นคนหัวรุนแรงชอบแก้ปัญหาด้วยการใช้กำลังและอารมณ์ แต่วันหนึ่งเขาอิจฉาริษยาพี่ชายของเขาที่ได้รับพลังที่มากกว่าการควบคุมโลก และคิดจะแย่งชิงพลังมาเป็นของตัวเอง แต่สุดท้ายเขากลับถูกออริเจียสคุมขังอยู่ในมิติเนเธอร์แห่งจักรวาลเรล์มออฟเทลส์ ด้วยความพยายามที่จะออกไปจากเรล์มออฟเทลส์ เขาจึงคิดจะกลืนกินร่างกายของหนึ่งในสี่ปีศาจในจักรวาล ได้แก่ เอ็นเดอร์ดรากอน, วิเธอร์, วอร์เด็น, เอ็นติตี้\_เอ็กซี, และนัลล์ แต่ก่อนจะทำอะไรไปได้ ก็มีกลุ่มคนมาขัดขวางความพยายามของเขาเสียก่อน นั่นก็คือ ออริจินส์โคลนซีโร่, ออริจินส์โคลนเอ็กซ์ และไก่บั๊ก ซึ่งได้จัดการเอ็นเดอร์ดรากอนไปก่อนแล้ว ดังนั้น อินดิเชียสจึงลงมาจัดการด้วยตัวเองและต้องการร่างกายของโฮสต์โลกทั้งสอง (ออริจินส์ซีโร่และเอ็กซ์) แต่ก็ล้มเหลวอีกครั้งเมื่อออริจินส์ซีโร่ตัดสินใจลบโลกหมายเลขศูนย์ออกไปเพื่อหวังจะกำจัดอินดิเชียสทิ้ง ออริจินส์เอ็กซ์สามารถหลบหนีกลับไปยังโลกหมายเลขเอ็กซ์ได้ก่อนที่โลกหมายเลขศูนย์จะถูกลบ แต่นั่นทำให้เขากลายเป็นเรล์มวอทเชอร์ที่ได้แต่เฝ้ามองโลกอื่น ๆ โดยที่เขาไปช่วยอะไรไม่ได้เลย ส่วนออริจินส์ซีโร่ที่ตายไปก็กลายเป็นไทรเอิร์ธที่ดูแลความสมดุลของเรล์มออฟเทลส์ แต่การลบโลกของออริจินส์ซีโร่มีช่องโหว่ที่อินดิเชียสสามารถหลบหนีไปได้ และแอบแฝงอยู่ในจักรวาลเรล์มออฟเทลส์ด้วยฉายา ฮีโร่บรายน์คนแรก

บทบาทของอินดิเชียสหลังจากหนีออกมาจากโลกหมายเลขศูนย์ ส่วนใหญ่จะเป็นการชักจูงให้คนมาเข้าพวก ได้แก่ ออริจินส์โคลน 013 หรือ พี นักวิทยาศาสตร์ โดยให้เอ็นเดอร์ดรากอนจากโลกหมายเลข 13 ไปยื่นข้อเสนอว่าถ้าพีขายชีวิต (วิญญาณ) ให้กับมังกร เขาจะกลายเป็นนักวิทยาศาสตร์ที่ประสบความสำเร็จ แต่พีกลับรู้ทันเล่ห์กลเอ็นเดอร์ดรากอน จึงยอมทำตามแก้ขัดไปก่อน และได้ขอลูกของไก่จุ๊บและไก่แจง (ไก่เจี๊ยบ ไก่เพศเมีย) ไปทดลองให้กลายเป็นมนุษย์ ผลก็คือ มีปีศาจมาฆ่าพีทิ้ง และทำให้วิญญาณของเขาถูกแยกออกเป็นสองส่วน ส่วนหนึ่งได้กลายมาเป็นสตีฟโอและถูกซอมบี้ที่ชื่อว่าบี้กล่อมให้กลายเป็นฮีโร่บรายน์ ส่วนวิญญาณของพีอีกส่วนกลับมาอยู่ร่างเดิม ซึ่งทั้งหมดเป็นแผนการที่พีวางไว้เพื่อที่เขาจะได้พลังไปฟรี ๆ แต่กลายเป็นว่าเอ็นเดอร์ดรากอนสั่งให้ลูกน้องที่สังหารพีนั้นผ่าตัดแลกเปลี่ยนดวงตาให้พีด้วย ซึ่งทำให้พีได้ดวงตาของปีศาจเอ็นเดอร์มาแทนที่ดวงตาข้างเดิมของเขา

เมื่อแผนของอินดิเชียสในการจะกล่อมพีนั้นสำเร็จในทางเทคนิคแล้ว เขาก็ได้ไปชักจูงคนอื่น ๆ ในเรล์มออฟเทลส์ให้มาเป็นพรรคพวกบ้าง ได้แก่ อะลูคาร์ดจากโลก 300 (แวร์วูล์ฟเวิลด์/แวมไพริซึมเวิลด์) พ่อมดแม่มดบางคนจากโลกหมายเลข 294 (วิซาร์ดิ้งเวิลด์) พวกซิธจากโลกหมายเลข 395 (สตาร์วอร์สเวิลด์) แดวอธจากโลกหมายเลข 398 (ดูมเวิลด์) วันบีโลว์ออลจากโลก 394 (มายฮีโร่อะคาเดเมียเวิลด์) เมลคอร์จากโลก 396 (มิดเดิ้ลเอิร์ธเวิลด์) อินเกรสซัส โวลทาริสจากโลก 400 (ซองส์ออฟวอร์เวิลด์) และสร้างพรรคพวกอื่น ๆ มาเพิ่ม เอาแค่พวกเนเธอร์และเอ็นเดอร์ก็มีทั้งโลก 400 และ 401 (แฟรกเจอร์สเวิลด์) แล้ว นอกจากนี้ในโลก 403 (ดันเจี้ยนส์เวิลด์) อินดิเชียสยังสร้างทรงกลมแห่งการปกครองเพื่อให้ใครก็ตามมาเป็นทาสให้กับเขา และอาร์ชี่ ดิ อาร์ชอิลเลเจอร์ ก็ได้เป็นเหยื่อของทรงกลมนี้และใส่มันที่ปลายไม้คฑาของเขา รวมถึงชี้ช่องรวยให้ออสเวลล์ อี. สเปนเซอร์สร้างไทแรนต์ที่ชื่อว่านีโอฮีโร่บรายน์โดยใช้โครงสร้างร่างกายของนีโอฮิวแมนมาด้วย รวมไปถึงสร้างอัตลักษณ์ออลฟอร์วันและทำการแยกอัตลักษณ์สะสมพลังออกจากอัตลักษณ์สืบทอดพลังเพื่อไม่ให้เกิดวันฟอร์ออลขึ้นมาตามที่ออริเจียสต้องการ เพราะอินดิเชียสรู้แล้วว่าพี่ชายกำลังจะสร้างวันฟอร์ออลเพื่อใช้ในการกำจัดเขาโดยเฉพาะ

แต่สุดท้ายแล้วอุปสรรคก็มาขัดขวางจนได้ เมื่ออินดิเชียสมีกฎเหล็กว่า ห้ามครอบงำหรือยึดครองอะไรก็ตามที่สงวนสิทธิ์เฉพาะให้กับเขาเท่านั้นโดยไม่ได้รับอนุญาต โดยเฉพาะเอ็นเดอร์ดรากอน, วิเธอร์, วอร์เด็น, เอ็นติตี้\_เอ็กซี และนัลล์ ซึ่งถูกเรียกว่า ห้าอสูรแห่งเรล์ม รวมถึงมิติแห่งความมืดอย่างเนเธอร์และดิเอ็นด์ แต่ก็ยังไม่วายมีคนที่จะสามารถทำแบบนี้ได้อีก ซึ่งมีเพียงไม่กี่คนที่สามารถทำแบบนี้ได้ หนึ่งในนั้นก็มีสคิปมากะ หลังจากที่ได้สืบทอดพลังอำนาจจากอีวิลโคลน 402 (เพราะเจ้าตัวถูกอีนและเพียร์ซ คู่กัดที่ถูกมอร์กอธเป่าหูสังหารทิ้งไป) เขาก็ได้จัดการครอบงำห้าอสูร และยึดครองทั้งเนเธอร์และดิเอ็นด์ ซึ่งแค่นี้อินดิเชียสก็รู้ว่านี่เป็นการล้ำเส้นแล้ว แต่ยังล้ำเส้นไม่เท่าเมลคอร์ เพราะเขานั้นได้ครอบงำห้าอสูรแห่งเรล์มและยึดครองเนเธอร์กับดิเอ็นด์ก่อนสคิปมากะไม่พอ การถูกอินดิเชียสล่อลวงทำให้เมลคอร์ปลดปล่อยธาตุแท้ที่อินดิเชียสไม่เคยคาดถึงมาก่อน และแผนการส่วนใหญ่ที่อินดิเชียสอุตส่าห์วางเอาไว้และตั้งใจจะลงมือด้วยตัวเองก็ถูกเมลคอร์ล่วงรู้และแย่งชิงแผนการเพื่อลงมือปฏิบัติตามแผนเสียก่อนจนพังไปหมด โดยไม่เคยมาขออนุญาตจากอินดิเชียสเลยแม้แต่ครั้งเดียว แถมยังชี้ช่องรวยด้วยการสอนให้สคิปมากะสืบทอดอำนาจจากอีวิลโคลน 402 แล้วลงมือยึดครองเนเธอร์กับดิเอ็นด์และครอบงำห้าอสูรโดยหลอกไปว่าไม่จำเป็นต้องขออนุญาตจากอินดิเชียสอีกด้วย และกว่าที่อินดิเชียสรู้ตัวว่ามอร์กอธแอบทำอะไรลงไปก็สายเกินไปแล้ว และยิ่งสายเกินไปกว่านั้นเมื่อกรัซตรักซ์ หรือ อีวิลโคลน 396 กลายเป็นโคลนของสตีฟโอเพียงตัวเดียว และอาจเป็นแค่ตัวแรกที่เข้ามาเป็นทาสรับใช้มอร์กอธโดยตรง ก่อนที่มอร์กอธและเซารอนจะช่วยชี้ช่องรวยให้อีวิลโคลนคนอื่น ๆ อีกหกคนเข้ามารับใช้มอร์กอธอีกต่างหาก นั่นจึงเป็นจุดแตกหักระหว่างมอร์กอธกับอินดิเชียสไปโดยปริยาย

ต่อมา อินดิเชียสได้เห็นว่าเอ็นเดอร์ดรากอนในโลก 013 ได้ตายและเป็นเพียงดวงวิญญาณที่ถูกผนึกไว้ในลูกแก้วยักษ์ที่อยู่ในอาร์คตันซิทาเดลในดินแดนที่ถูกลืมแห่งโลก 303 ดังนั้น เขาจึงชักจูงวิเธอร์ให้กลืนกินทุกร่างกายที่มันพบเจอ เริ่มจากบุตรชายของเลียม ซึ่งนำมาสู่ข้อเสนอว่าจะยอมสละบุตรของเลียมไปได้ก็ต่อเมื่อต้องทำตามทุกอย่างที่เจ้าวิเธอร์บอกเท่านั้น นั่นนำมาซึ่งการกลืนกินร่างกายของเอ็กซีในโลก 303 หลังจากดูดกลืนพลังของเอ็นเดอร์ดรากอนจากโลก 013 ไปแล้ว จากนั้นก็ได้กลืนกินนัลล์จากโลก 303 บ้าง ต่อด้วยกลืนกินวอร์เด็นจากโลก 303 และไม่นานมันก็ได้กลืนกินร่างของนีโอฮีโร่บรายน์หลังจากล้มเหลวในการนำกองทัพปีศาจจากดูมเวิลด์และเซ็ฟจากไครซิสเวิลด์มาบุกเรียลลิตี้เมกะเวิร์ส พร้อมกับไปขโมยของแทบจะทั้งหมด ทั้งคัมภีร์เวทย์จากสตรานด์สตอรี่เวิลด์, บทเพลงแห่งไพรม์จากซองส์ออฟวอร์เวิลด์, ไทรฟอร์ซจากเดอะเลเจนด์ออฟเซลด้าเวิลด์, แหวนเอกธำมรงค์ของเซารอนและดวงแก้วซิลมาริลจากมิดเดิ้ลเอิร์ธเวิลด์มาเป็นของตัวเอง จากนั้นก็มากบดานที่เรียลลิตี้เมกะเวิร์ส ณ หุบเขาแกรนด์แคนยอน ซึ่งก็เข้าทางอินดิเชียสและจัดการเข้าสิงวิเธอร์จากโลก 303 เพื่อที่จะได้กลืนกินร่างกายอย่างสมบูรณ์แบบ และเขาก็ทำสำเร็จ เมื่อวิเธอร์ถูกขังอยู่ในศูนย์วิจัยซีมเลสฮิวแมนสาขาแกรนด์แคนยอน อินดิเชียสจึงตัดสินใจกลืนกินร่างกายของวิเธอร์ทันที พร้อมกับทำลายศูนย์วิจัยจนไม่เหลือซาก

เมื่ออินดิเชียสกลับมาอีกครั้ง อินดิเชียสก็ได้มาเผชิญหน้ากับเหล่าขุนพลแห่งความมืดทั้งหลายแหล่ ทั้งพวกโวลทาริส (ซองส์ออฟวอร์เวิลด์), กองทัพเนเธอร์ (ซองส์ออฟวอร์เวิลด์และแฟรกเจอร์สเวิลด์), เร้ดลีเจี้ยน (แฟรกเจอร์สเวิลด์), สคิปมากะ (สตรานด์สตอรี่เวิลด์), ฮีโร่บรายน์สตีฟโอ, โวลเดอมอร์ (วิซาร์ดิ้งเวิลด์), มอร์กอธและเซารอน (มิดเดิ้ลเอิร์ธเวิลด์) และแน่นอน ชิการาคิ โทมูระ (มายฮีโร่อะคาเดเมียเวิลด์) ที่ตามรอยวิเธอร์มาจนพบกับอินดิเชียสพอดี และแน่นอน อินดิเชียสก็สามารถล้างบางขุนพลเหล่านี้ได้แบบคนเดียวทำลายได้ทั้งกองทัพเลย แน่นอนเขากลืนกินสคิปมากะ, มอร์กอธ, เซารอน, ฮีโร่บรายน์สตีฟโอ และโทมูระได้ทั้งหมดและปลดล็อกข้อจำกัดของจำนวนอัตลักษณ์ที่สามารถช่วงชิงได้ทันทีเมื่ออัตลักษณ์ได้กลับเข้าสู่ร่างของผู้สร้าง และยังมีการลักพาตัวมิโดริยะ "เดกุ" อิซึคุ (มายฮีโร่อะคาเดเมียเวิลด์) ที่อยู่ในบ้านพอเพียงมาก่อนวาร์ปมาเพื่อกลืนกินตามไปด้วย เรียกได้ว่าออลฟอร์วันได้เป็นหนึ่งเดียวกับวันฟอร์ออลแล้ว จากนั้นก็แยกร่างเพื่อโจมตีเมืองใหญ่ ๆ ทั่วสหรัฐอเมริกาด้วย ซึ่งนั่นเป็นการถ่วงเวลาให้เรดสโตนคิง ยูนิเวอร์ซัลคอสมิกบีอิ้งชั้นรอง ได้ครอบครองแหวนและกายหยาบของเซารอนไป และเพื่อไม่ให้ใครได้แย่งชิงพลังของเขาไป ดังนั้น เขาจึงสาปใครก็ตามที่ได้แย่งชิงพลังของเขาไปนั้นต้องอยู่ในร่างกายและจิตใจของเขาไปตลอดกาล แต่ท้ายที่สุดแล้วคำสาปนี้มันใช้ได้แค่คนที่มีอำนาจพอจะกลืนกินและยึดครองร่างกายได้เท่านั้น เช่น มอร์กอธ โทมูระ และอิซึคุ แถมยังไม่มีผลกับอัน-แฟนทาสต์และสิ่งมีชีวิตจากเรียลลิตี้เมกะเวิร์สอีกต่างหาก และที่แย่ยิ่งกว่าสำหรับอินดิเชียสคือ มอร์กอธเป็นวาลาที่อยู่เหนือคำสาป ดังนั้น คำสาปจึงถูกมอร์กอธสะท้อนกลับทำให้ผลลัพธ์จากที่ร่างกายเป็นของอินดิเชียสล้วน ๆ กลายเป็นว่ามีส่วนผสมของร่างกายมอร์กอธอยู่ด้วย

ที่เลวร้ายที่สุดคือการที่อินดิเชียสตัวจริงลักพาตัวอีวิลโคลน 303 ร่างจำลองของฮีโร่บรายน์สตีฟโอคนสุดท้ายมาที่เมืองนิวยอร์ก เพื่อเชือดทิ้งและกลืนกินร่างกาย โดยที่ไม่รู้ว่าร่างปลอมอื่น ๆ ที่เขาอุตส่าห์แยกมา แค่ในเรียลลิตี้เมกะเวิร์สก็ถูกจัดการไปเกลี้ยงแล้ว ทั้งโดนดูดพลังเอย โดนมอร์กอธ โทมูระ และอิซึคุยึดร่างเอย แต่อย่างไรก็ตามกายหยาบปลอมยังยังเตร็ดเตร่อยู่ในกิกะเวิร์สต่อไป โดยนอกจากที่อินดิเชียสตัวจริงจะเผชิญหน้ากับอีวิล 303 แล้ว ยังได้เจอกับบรูทัลดูมส์เดย์ มอร์กอธ และโทมูระอีก ก่อนที่พวกพอเพียงจะได้มาสมทบในเวลาต่อมา

อินดิเชียสตัดสินใจปลิดชีพอีวิล 303 ก่อน จากนั้นก็ปลิดชีพนิวทรัล 303, มอร์กอธ, โทมูระ และอิซึคุทิ้งเป็นรายต่อไป แต่ทว่าอินดิเชียสลงมือฆ่าเหยื่อสามรายสุดท้ายช้าเกินไป ทั้งสามได้กลายเป็นอมตะเรียบร้อยแล้ว และคำสาปได้เกิดผลกับโทมูระและอิซึคุ แต่ทั้งสองมีอำนาจมากพอที่จะกักเก็บรักษาสภาพวิญญาณของเขาให้อยู่ได้ ทำให้ทั้งสองมีกายหยาบเป็นมอร์กอธ แต่มีศีรษะและจิตใจเป็นของพวกเขาเอง แต่สิ่งที่ตามมานั้นเกิดเป็นความวุ่นวายอย่างหนัก เมื่อแหวนประมุขเอกธำมรงค์ถูกอินดิเชียสถ่ายโอนไปให้กับฮีโร่บรายน์เต็มตัวคนอื่น ๆ โดยไม่ได้ตั้งใจ จนทำให้มอร์กอธคืนชีพเซารอนขึ้นมาได้ และนำมาซึ่งความวุ่นวายอย่างหนักในเวลาต่อมา และอินดิเชียสได้เข้าใจถึงความผิดปกติที่เรดสโตนคิงไม่ยอมถูกปลุกชีพขึ้นมาด้วยอำนาจของแหวนประมุขสักที เพราะเซารอนซึ่งเป็นเจ้าของแหวนดั้งเดิมกำลังแย่งถิ่นกับเรดสโตนคิง จนกระทั่งแหวนถูกแบ่งไปให้กับฮีโร่บรายน์เต็มตัวชั้นสูงคนอื่น ๆ อีกมาก เรดสโตนคิงจึงได้ฤกษ์คืนชีพพร้อมกับเซารอน, เธาร์การ์ด (ศิษย์เอกของโทมูระ), และโลหิตเพลิง (ศิษย์เอกของอิซึคุ)

เมื่อทีมพอเพียงหนีไปยังเกาะเดดลี่เทค เรื่องเลวร้ายก็ตามมาเมื่อออบลิเวียสได้เถลิงอำนาจด้วยการดูดกลืนอินดิเชียสตัวปลอมเพื่อกำจัดอินดิเชียสตัวจริง และได้แบ่งเอาแหวนประมุขไปให้กับศิษย์เอกอย่างเอ็นโทรเปียส พร้อมกับอินเฟอร์นอสที่กลับมาแก้แค้นชาวอัน-แฟนทาสต์ด้วยพลังจากการดูดกลืนร่างกายของอินดิเชียส และให้ไนท์แมเรียสใช้งานแหวนประมุขตามศิษย์เอกแห่งฮีโร่บรายน์เต็มตัวไปด้วย แต่จอมมารแห่งกิกะเวิร์สกลับลืมเอาลูกแก้วเมกะเวอร์ซัลมาใส่ในดาบทำให้เขาถูกฝ่ายออบลิเวียส, อินดิเชียส, มอร์กอธ และเหล่าพันธมิตรแห่งแสงสว่างอัดเละเป็นกระสอบทรายให้บอสระดับกิกะเวิร์สที่เปิดตัวมาตั้งแต่ Porpiang Writer 1 กลับไปเลียแผลอีกครั้ง

ผลสุดท้าย อินดิเชียสตัวจริงก็ถูกฆ่าตาย ณ เกาะเดดลี่เทค พร้อมกับออบลิเวียส, มอร์กอธและเซารอน และถูกออริเจียสรีเซ็ตให้กลับมาอ่อนแอเหมือนเดิม เพื่อให้เขาได้ต่อสู้กับพี่ชายของเขาแบบแฟร์ ๆ (ไม่มีพลังสุดโกงที่ได้จากการขโมยร่างกายคนอื่นอีกต่อไปแล้ว) มีเพียงอินดิเชียสตัวปลอมสองคนที่ยังเหลือฤทธิ์อยู่ในจิตใจของโทมูระและอิซึคุ ซึ่งเขากับมอร์กอธตัวปลอมแย่งกันพยายามจะครอบงำอาร์ควิลเลินและอาร์คฮีโร่ แต่ไม่สามารถเอาชนะแรงต้านทานจิตใจของโทมูระและอิซึคุได้เนื่องจากว่าพวกเขารวมกับกายหยาบเก่าของทั้งสองเรียบร้อยแล้ว และได้ถูกลบตัวตนออกไปจากจิตใจของโทมูระและอิซึคุเอง แต่นอกเหนือจากนั้นไม่มีใครทราบชะตากรรมว่าเกิดอะไรขึ้นบ้าง บางทีอาจจะพยายามครอบงำจิตใจของผู้ที่ขโมยร่างกายของเขาคนอื่น ๆ ที่จิตใจไม่เข้มแข็งเท่าโทมูระและอิซึคุก็เป็นได้ ต่อให้เขาจะไม่สามารถครอบงำทั้งสองได้ก็ตาม

ในเฟสที่สามนั้น หลังจากที่จักรวาลเรล์มออฟเทลส์ถูกรีเซ็ตใหม่ไปพร้อมกับตัวตนของอินดิเชียส กลับมีบางสิ่งเกิดขึ้นคือ เชื้อราเมกะไมซีตที่เซารอนผลิตขึ้นมาเป็นสับเซ็ตของคาถาเนโครแมนซี่ในแบบของเขาถูกมอร์กอธอาจารย์ของเขา, ตัวตนเก่าของอินดิเชียส และตัวตนเก่าของออบลิเวียสใช้เป็นเครื่องมือในการหนีจากวาระสุดท้ายของตัวเอง แล้วเตรียมสร้างกายหยาบขึ้นมาใหม่ให้แข็งแกร่งกว่าเดิม และผู้ที่ได้รับผลกระทบก็คือเด็กหนุ่มที่มีชื่อว่า เจมส์ ซัทเทอร์สัน ที่ได้รับเชื้อราชนิดเดียวกันมาจากโรเบิร์ตพ่อของเขาที่เป็นคนจากอะพอคาลิปส์เวิลด์ที่ย้ายมายังมายฮีโร่อะคาเดเมียเวิลด์อีกทีหนึ่ง และมันก็ได้ติดสติปัญญาของฮีโร่บรายน์เต็มรูปแบบทั้งหกคนอยู่ในจิตใจของเจมส์ไปด้วย และแน่นอนเขาได้ลักพาตัวเจ้าหญิงเกรซแห่งเมืองเอลดาเรียที่เพิ่งแต่งงานคู่กับเบรฟ ไวท์ บุตรแห่งเรเวน ผู้นำไนท์วอร์ริเออร์ไปได้ไม่ถึงปี เพื่อทำให้เธอตั้งครรภ์ จนถือกำเนิดออกมาเป็นซาลคันทาร์ ที่ไม่มีลักษณะพันธุกรรมใดที่เหมือนอินดิเชียสแม้กระทั่งบุคลิกเลย

ขณะเดียวกัน หลังจากที่โทมูระได้แยกทางจากออลฟอร์วันไปตั้งกองกำลังของตัวเองในชื่อสมาพันธ์แอนตี้ฮีโร่ สมาชิกบางคนถูกออริเจียสรีเซ็ตไม่ให้มีประวัติเข้าร่วมกับสมาพันธ์วิลเลินดั้งเดิมเลยแม้แต่น้อย เช่น ชิราคุโมะ โอโบโร่ หรือคุโรกิริ กับ โทโดโรกิ โทยะ หรือดาบิในเฟสที่สอง เป็นต้น ในขณะที่ออลฟอร์วัน ด้วยสังขารที่รอความตาย ทำให้ตัวตนเก่าของอินดิเชียสได้โอกาสกลืนกินออลฟอร์วันเพื่อคืนสภาพร่างกายให้กลับมาสมบูรณ์แบบเท่ากับที่โทมูระเคยเป็น นั่นทำให้นอกจากอินดิเชียสจะได้อัตลักษณ์ที่ตัวเองสร้างกลับคืนมาพร้อมกับอัตลักษณ์ทั้งหมดที่ออลฟอร์วันช่วงชิงมาครบแล้ว อัตลักษณ์ของอินดิเชียสยังมีการแชร์ไปให้คนอื่น ๆ อีกต่างหาก โดยฮีโร่บรายน์ผู้ช่ำชองเรื่องการคัดกรองลักษณะของอัตลักษณ์มากที่สุดก็หนีไม่พ้นอิซึคุนี่แหละที่พยายามจะแก้ลักษณะของทุกอัตลักษณ์ที่เป็นศาสตร์มืดให้เป็นศาสตร์สว่าง

## พลังและความสามารถ

### พลังวิเศษ

-ควบคุมพลังด้านมืดได้ (Darkness Manipulation) อินดิเชียสเป็นตัวแทนของพลังด้านมืดเช่นเดียวกับดาร์กเนสซัส เมกะเวิร์สไททันแห่งดาร์กเนสเมกะเวิร์ส โดยเขาใช้มันในการครอบงำทุกคนให้มาเป็นทาสรับใช้

-กลืนกินและยึดครองร่างกาย (Consuming Vessels) อินดิเชียสจะสามารถยึดครองร่างกายของใครก็ได้ที่มีพลังมากพอ เพื่อให้ร่างกายตนเองสมบูรณ์แบบ

-แยกร่าง (Form Spliting) อินดิเชียสสามารถแยกร่างเพื่อก่อความวุ่นวายได้ ดังที่ร่างปลอมของอินดิเชียสร่างหนึ่งที่หลุดออกมาต่อสู้กับหัวหน้าซีซีซีในตอนที่ 21 ของฟิกชั่นวอร์ได้

-เนโครคิเนซิส (Necrokinesis) สามารถปลุกศพให้สามารถเป็นทาสรับใช้ได้ ข้อเสียของมันคือไม่สามารถใช้กับศพของอัน-แฟนทาสต์และเหล่าเรียลบีอิ้งได้

-ไพโรคิเนซิส (Pyrokinesis) สามารถใช้ไฟที่สามารถแผดเผาได้ทั้งกายหยาบและจิตวิญญาณ ซึ่งมีต้นแบบมาจากเพลิงแห่งอุทุมโนของมอร์กอธ

-เนตรพิฆาต (Execute Vision) สามารถฆ่าคนและจิตวิญญาณได้เพียงแค่จ้องมองผู้ที่มีความกลัวหรือความโศกเศร้าในจิตใจเท่านั้น ข้อเสียของมันคือไม่สามารถใช้กับอัน-แฟนทาสต์และเรียลบีอิ้งได้ แต่อิซึคุได้แปรสภาพให้กลายเป็นเนตรเยียวยาและซื่อสัตย์ (Healing & Honest Vision) ซึ่งจะสามารถรักษาทั้งแผลและโรคร้ายให้กับผู้อื่นได้เพียงแค่จ้องมองผู้ที่มีความสุขหรือรู้สึกได้ถึงความรักอย่างแท้จริงเท่านั้น และพลังดวงตาของอิซึคุจะเป็นการบังคับให้เหล่าร้ายต้องพูดความจริงออกมาต่อให้จะโกหกไปเท่าไรหรือปิดบังความจริงมิดแค่ไหนก็ตาม

-คำสาป (Curse Manipulation) อินดิเชียสสามารถสาปให้ใครก็ตามที่มากลืนกินร่างกายแยกของเขา ให้ต้องประสบชะตากรรมในการมีร่างกายทั้งตัวและจิตใจเป็นอินดิเชียส (ก็คือถูกอินดิเชียสครอบงำนั่นแหละ) ซึ่งจะมีผลต่อเมื่อผู้ที่กลืนกินร่างของเขาเหล่านั้นได้ตายลงหลังจากกลืนกินอินดิเชียสตัวปลอมไป แต่กลายเป็นว่าคนที่ถูกสาปก่อนคือมอร์กอธซึ่งอยู่เหนือคำสาป ทำให้คำสาปของอินดิเชียสถูกสะท้อนกลับจนสุดท้ายจากร่างกายทั้งตัวและจิตใจที่เป็นอินดิเชียสก็กลายเป็น ร่างกายที่เป็นมอร์กอธที่มีศีรษะและจิตใจเป็นอินดิเชียส ยกเว้นบางคนที่จิตใจแข็งแกร่งที่ต้านทานการครอบงำได้จริง ๆ อย่างโทมูระและอิซึคุ พวกเขาจะยังมีจิตใจที่แข็งแกร่งอยู่ แม้ร่างกายจะถูกครอบงำ แต่จิตใจยังไม่ถูกกลืนกินและกลายเป็นโทมูระกับอิซึคุในร่างของอินดิเชียสไปได้

-หลอมรวมจิตใจ (Mind-Fusion Manipulation) เป็นความสามารถเฉพาะของอินดิเชียส โดยจะมีการหลอมรวมกับทั้งวิญญาณของเหยื่อที่ถูกฮีโร่บรายน์เต็มตัวกลืนกินไปแล้ว วิญญาณของกึ่งฮีโร่บรายน์ที่ใช้ร่างกายปลอมของตัวเอง และแม้กระทั่งวิญญาณของผู้มีเชื้อสายมาจากฮีโร่บรายน์เต็มตัว และเมื่อหลอมรวมเสร็จแล้ว จิตใจจะหลอมรวมเป็นหนึ่งกับฮีโร่บรายน์เต็มตัวทั้งหมด และกึ่งฮีโร่บรายน์ที่ถูกฮีโร่บรายน์เต็มตัวหลอมรวมจิตใจจะสูญเสียตัวตนเดิมไปพร้อม ๆ กับกลายเป็นตัวตนใหม่ก่อนจะเข้าสู่ขั้นการกลายเป็นร่างปลอมของฮีโร่บรายน์เต็มตัว แต่มีเงื่อนไขที่ขนาดฮีโร่บรายน์ชั่วร้ายยังไม่รู้ นั่นคือ จิตใจที่ดีบริสุทธิ์ของกึ่งฮีโร่บรายน์จะไม่สามารถหลอมรวมเข้ากับดวงจิตอันชั่วร้ายของอินดิเชียสและฮีโร่บรายน์เต็มตัวสายศาสตร์มืดคนใด ๆ ได้เลย และแม้จะทำได้สำเร็จ จิตใจที่ดีบริสุทธิ์ก็จะเป็นพิษให้กับดวงจิตอันดำมืดของฮีโร่บรายน์เต็มตัวสายศาสตร์มืดเสียเปล่า ๆ แต่สามารถหลอมรวมกับอิซึคุได้โดยที่กึ่งฮีโร่บรายน์ไม่สูญเสียตัวตนเดิมไป และเจ้าตัวก็สามารถเลือกแยกออกจากจิตที่เป็นโฮสต์เมื่อไรก็ได้ หรือสามารถโคลนดวงจิตขาวสะอาดที่อิซึคุหลอมรวมออกไปจากไฮฟไมนด์พร้อมกายหยาบได้ เช่นเดียวกับบุตรแห่งฮีโร่บรายน์เต็มตัวที่ได้รับการฝึกฝนจากองค์อิลูวาตาร์และเหล่าไอนัวร์ ที่ไม่มีใครยอมให้ฮีโร่บรายน์ศาสตร์มืดเข้ามาครอบงำตัวเอง ขนาดคุโรอิจิยังไม่พร้อมที่จะรวมดวงจิตกับพ่อ (โทมูระ) เลย แต่ไม่ใช่ปัญหาสำหรับทาคูมิที่สมัครใจจะหลอมรวมกับอิซึคุได้เพราะอิซึคุเป็นคนดี

-ออลฟอร์วันแบบเต็มรูปแบบ (Extreme All For One) หลังจากที่อินดิเชียสกลับมานับหนึ่งใหม่ด้วยการฆ่าและกลืนกินร่างของออลฟอร์วัน คุณสมบัติของอัตลักษณ์นี้จะแตกต่างไปจากเดิม เพราะการช่วงชิงพลังและการให้พลังจะมีระดับขั้นที่แตกต่าง ขึ้นอยู่กับผู้ใช้ล้วน ๆ เช่น ระดับของอินดิเชียส, มอร์กอธ, ออบลิเวียส หรืออินเฟอร์นอส จะทำให้ดวงวิญญาณถูกช่วงชิงไปพร้อมกับอัตลักษณ์ และดวงวิญญาณที่ถูกช่วงชิงก็จะไปรวมอยู่ในไฮฟไมนด์ของฮีโร่บรายน์ และเมื่อหนึ่งในสี่บอสใหญ่ได้ให้อัตลักษณ์กับมนุษย์คนอื่น ๆ จะทำให้พวกเขาที่ได้อัตลักษณ์กลายพันธุ์เป็นอสูรกายทันที ส่วนระดับโทมูระนั้นจะช่วงชิงเพียงอัตลักษณ์เท่านั้น และอัตลักษณ์ที่ให้นั้นก็จะเป็นการสุ่มว่าใครจะทนรับพลังได้หรือไม่ และระดับอิซึคุนั้นเป็นการคัดลอกอัตลักษณ์ทันทีเลย และก็จะมีการแบ่งปันพลังไปเรื่อย ๆ โดยที่อัตลักษณ์นั้นไม่ได้เป็นพิษกับทางร่างกายโดยตรง

-พลังแห่งบียอนเดอร์ส (Power of Beyonders) อินดิเชียสและฮีโร่บรายน์เต็มตัวที่เหลือ ได้รับขุมพลังนี้มาจากการที่ชิการาคิ อิจิโร่ ที่ถูกอินดิเชียสยึดร่างไว้ แย่งชิงพลังจากบียอนเดอร์ส เผ่าพันธุ์ผู้บุกรุกจากนอกพหุจักรวาล ผู้สร้างโมเลกุลแมนที่เป็นดั่งระเบิดจักรวาลมีชีวิตซึ่งหนึ่งในนั้นก็อยู่ในเอิร์ธ-394 จักรวาลกลางของมายฮีโร่อะคาเดเมียเวิลด์ด้วยเช่นกัน เนื่องจากบียอนเดอร์สกลัวว่าอิจิโร่จะเข้าช่วงชิงพลังของโมเลกุลแมนมาได้ ซึ่งจริง ๆ อินดิเชียสพยายามจะชิงวันฟอร์ออลสูตรออริเจียสมาให้ได้ แต่ก็ดันต้องมอบความซวยให้กับบียอนเดอร์สไปเพราะว่ามาขัดขวางแผนการก่อน โชคดีที่พลังแบบนี้ถูกเหล่าผู้สูงส่งในกิกะเวิร์สฉุดรั้งเอาไว้ไม่ให้สายศาสตร์มืดแสดงพลังออกมา

### ทักษะการต่อสู้

มีหลายท่าที่ถูกแย่งชิงมาจากการกลืนกิน โดยหลัก ๆ แล้วท่าส่วนใหญ่ของอินดิเชียสจะมีดังนี้

-ความแข็งแกร่งเหนือมนุษย์และเป็นอมตะ อินดิเชียสได้นำความเป็นอมตะของมอร์กอธมาเป็นของตัวเอง และจะไม่มีวันตายไม่ว่าจะทำยังไงก็ตาม แม้แต่พลังของมอร์กอธเอง ซึ่งมีความสามารถทำลายดวงดาวได้ด้วยการชกหมัดเพียงหนึ่งครั้ง หรือใช้อาวุธที่แรงพอจะทำลายดวงดาวได้

-ลำแสงพลังงาน (Energy Beam) ลำแสงทำลายล้างความร้อนสูงที่ถูกยิงจากอวัยวะต่าง ๆ เช่น พ่นจากปาก (เธอร์มัลบรีธ) ยิงจากดวงตา (เธอร์มัลวิชั่น/อ็อปติกเรยส์) แบบฮีตวิชั่นของชาวคริปตัน, อะตอมิกวิชั่น, และโซลาร์วิชั่นของชาวครูเสด หรือยิงจากปลายนิ้วแบบไนน์ (ลำแสงกระสุน) ซึ่งจะสามารถยิงเป็นเส้นตรงหรือยิงแบบโฮมิ่งช็อตคล้ายกับโอเมก้าบีมของดาร์กไซด์ได้ ซึ่งความรุนแรงนั้นถึงขั้นสามารถทำลายดวงดาวได้เช่นเดียวกับซูเปอร์เลเซอร์ของดาวมรณะ และตัดผ่านทุกสิ่งทุกอย่างได้ราวกับใบมีดหากอยู่ในระดับที่เบาลง โดยพลังงานที่อินดิเชียสยิงจะมีความหลากหลายไปตามแต่ละสี เช่นสีฟ้าจะมีสารกัมมันตรังสีสูง สีแดงจะเป็นพลังงานอาร์เจ็นต์ สีเขียวจะเป็นพลังงานเฟลที่ขโมยมาจากซาร์เกราสและเบิร์นนิ่งลีเจี้ยน สีม่วงจะเป็นพลังงานเอ็นเดอร์ที่เกิดหมอกพิษที่ติดสถานะวอยดิด

-เอ็นเดอร์บรีธ/เอ็นเดอร์ไฟร์บอล (Ender Breathe/Ender Fireball) อินดิเชียสพ่นไฟทางปากได้เหมือนเอ็นเดอร์ดรากอน อาจจะมาเป็นลูกไฟขนาดย่อม ๆ หรือจะเป็นเปลวไฟสเปรย์กระจายได้ เมื่อมันกระทบกับพื้นผิวจะก่อให้เกิดหมอกพิษที่ติดสถานะวอยดิดกระจายไปทั่วพื้น ซึ่งสามารถบรรจุลงในขวดน้ำเพื่อปรุงเป็นขวดยาลิงเกอริงได้ (ขวดยาที่ใช้โยนเช่นเดียวกับขวดยาสแปลช แต่เมื่อตกพื้นจะเกิดหมอกเอฟเฟกต์ที่สามารถซึมทางผิวหนัง) เมื่อเพิ่มพลังด้วยไพโรคิเนซิสแล้ว หมอกพิษดังกล่าวจะเป็นอันตรายยันวิญญาณด้วย

-วิเธอร์สกัลล์มิสไซล์ (Wither Skull Missile) อินดิเชียสสามารถยิงจรวดหัวกะโหลกวิเธอร์จากฝ่ามือได้ ไม่ว่าจะสีดำหรือสีน้ำเงิน ซึ่งจะมีผลทำให้เกิดเอฟเฟกต์วิเธอร์ดีเคย์ ซึ่งเป็นเอฟเฟกต์เดียวกับการใช้น้ำยาดีเคย์เข้าไป โดยเอฟเฟกต์นี้จะเป็นผลจากการที่เชื้อวิเธอร์เพลกได้เข้าไปทำลายเนื้อเยื่อภายในสิ่งมีชีวิตจนกว่าชีวิตจะดับสูญ

-วอร์เด็นโซนิคสกรีม (Warden Sonic Scream) อินดิเชียสสามารถอ้าปากเปล่งคลื่นเสียงทำลายล้างใส่ศัตรูให้ถึงตายได้ เช่นเดียวกับวอร์เด็นที่พ่นมาจากในท้องของมัน โดยไม่มีวัตถุใดขวางกั้นคลื่นเสียงนี้ได้เลย

## กายหยาบปลอมของอินดิเชียส

ร่างกายที่อินดิเชียสได้สร้างขึ้นมานั้นมีส่วนประกอบโดยรวมมาจากวิเธอร์, วอร์เด็น, เอ็นติตี้\_เอ็กซี และนัลล์จากโลกหมายเลข 303 รวมกับเอ็นเดอร์ดรากอนจากโลกหมายเลข 013 และนีโอฮีโร่บรายน์ที่มีพลังของนีโอฮิวแมน นอกนั้นจะมีการผสมกับกายหยาบของตัวละครอื่น ๆ อันได้แก่ ฮีโร่บรายน์สตีฟโอ, สคิปมากะ, เซารอน, มอร์กอธ, โทมูระ และอิซึคุ ซึ่งมีเพียงเซารอน, มอร์กอธ, โทมูระ และอิซึคุเท่านั้นที่คืนชีพจากการกลืนกินร่างกายของอินดิเชียสมาได้ ซึ่งเซารอนได้ย้ายจิตใจของตัวเองมาอยู่ในแหวนเอกธำมรงค์ที่เขาสร้างขึ้นมา ส่วนมอร์กอธ โทมูระ และอิซึคุ มีอำนาจมากพอที่จะกลืนกินกายหยาบปลอมของอินดิเชียสที่กำลังออกอาละวาดอยู่มาเป็นกายหยาบของตัวเอง ทั้งสามรวมถึงอินดิเชียส หรือแม้แต่ออบลิเวียสและอินเฟอร์นอสที่ได้กินกายหยาบปลอมแม้จะยังไม่เสียกายเนื้อไป จะถูกเรียกว่า ฮีโร่บรายน์เต็มตัว

กายหยาบปลอมของอินดิเชียสนั้นจะมีคุณสมบัติแบบเดียวกับอินดิเชียสตัวจริง ยิ่งร่างกายสมบูรณ์แบบมากขึ้นเท่าไร จะทำให้คนคนนั้นมีพลังมากจนถึงขั้นอยู่เหนือความตาย แต่มีเงื่อนไขที่คาดไม่ถึงนั่นก็คือ ถ้าร่างกายสมบูรณ์แบบจนถึง 80% ขึ้นไปนั้น พวกเขาจะเป็นอมตะไม่มีวันตายตลอดไป กับยาพิษที่อินดิเชียสวางและออกจะย้อนแย้งกันอยู่บ้าง นั่นก็คือ ผู้ใดที่กล้าหลอมรวมร่างตนเองกับกายหยาบปลอมของอินดิเชียส จะถูกสาปให้มีรูปลักษณ์เหมือนกับร่างดั้งเดิมของเขาไปชั่วนิรันดร์หลังจากความตายเพียงครั้งเดียว และยิ่งจิตวิญญาณที่อยู่ในกายหยาบปลอมของอินดิเชียสเป็นคนที่ชั่วร้ายมากแค่ไหน กายหยาบปลอมจะยิ่งเสถียรและสมบูรณ์แบบเร็วขึ้นเท่านั้น และจะไม่มีอาการ "กายหยาบปฏิเสธจิตใจ" เลยแม้แต่น้อย ดังที่มอร์กอธมีอำนาจพอที่จะกลืนกินร่างกายปลอมของอินดิเชียสและอยู่ในร่างของอินดิเชียสได้ตลอดเวลาโดยไม่มีอาการกายหยาบปฏิเสธจิตใจเลยสักนิดเดียว และร่างกายก็พัฒนาเร็วจนตามอินดิเชียสตัวจริงทัน นอกจากนี้ มอร์กอธยังอยู่เหนือคำสาปด้วย ยาพิษของอินดิเชียสจึงคืนสนองกับผู้วางเสียเอง ทำให้ร่างดั้งเดิมของเขาคือมอร์กอธที่ใช้ใบหน้าของอินดิเชียส และมีผลกับผู้ถูกสาปคนอื่น ๆ อีกด้วย แต่ข้อเสียสำหรับมอร์กอธและอินดิเชียสคือ พวกเขาจะแพ้เวทย์แสงสว่างอย่างชัดเจนและรุนแรง และจะโดนเผาได้ต่อให้แค่อยู่ห่างไม่กี่เมตรก็ตาม

ในทางกลับกัน ถ้าจิตใจในกายหยาบปลอมของอินดิเชียสเป็นคนที่หันหลังให้กับความชั่วร้าย (เช่นโทมูระ) กายหยาบของอินดิเชียสจะสมบูรณ์แบบเริ่มต้นอย่างน้อยแค่ 60% ซึ่งจะมีการพัฒนาช้ากว่าของมอร์กอธและอินดิเชียสตัวจริงประมาณสิบเท่า และจะเกิดอาการกายหยาบปฏิเสธจิตใจทันที ซึ่งนั่นทำให้โทมูระต้องฉีดเซรุ่มเร่งสมบูรณ์ที่พอเพียงสร้างขึ้นมา พร้อมกับดื่มเลือดของพอเพียงเพื่อกดอาการกายหยาบปฏิเสธจิตใจ และระหว่างนี้เขาจะไม่สามารถล้างพิษด้วยเวทย์สายขาวได้เนื่องจากร่างกายจะแพ้สายขาวอย่างรุนแรง แต่เมื่อร่างกายของโทมูระสมบูรณ์แบบถึง 80% แล้วก็ไม่มีอาการร่างกายปฏิเสธจิตใจอีกเลย เขามีพลังอยู่เหนือความตายเป็นการถาวรและสามารถล้างพิษด้วยเวทย์สายขาวได้ แต่ถ้าโทมูระใช้พลังสายขาวด้วยตัวเอง มันจะสูบสตามิน่าของกายหยาบอินดิเชียสเยอะมากจนมีโอกาสที่สตามิน่าหมดได้ และด้านคำสาปนั้น การที่โทมูระเป็นฮีโร่บรายน์เต็มตัวอยู่แล้ว หลังจากคำสาปสัมฤทธิ์ผล ร่างใหม่ของโทมูระคือมอร์กอธที่มีใบหน้าแบบคนที่เสพยาเสพติดเป็นปริมาณมากของเขาเองที่ทำให้ความน่ากลัวพอกพูนขึ้นไปอีก

แต่ถ้าเป็นคนที่จิตใจดีบริสุทธิ์ (เช่นอิซึคุ) กายหยาบของอินดิเชียสจะสมบูรณ์แบบประมาณ 40% และอาการกายหยาบปฏิเสธจิตใจจะเกิดขึ้นอย่างรุนแรงกว่าของโทมูระเป็นร้อยเท่า และมีการพัฒนาช้ากว่าของมอร์กอธและอินดิเชียสตัวจริงอีกร้อยเท่า ทำให้พอเพียงต้องสร้างเซรุ่มเร่งสมบูรณ์ที่แรงกว่าของโทมูระอีกร้อยเท่า และต้องดื่มเลือดของพอเพียงกดอาการในปริมาณที่มากกว่าโทมูระ และก็เช่นเดียวกับโทมูระ ระหว่างนี้เขาจะไม่สามารถล้างพิษด้วยเวทย์สายขาวได้เนื่องจากร่างกายจะแพ้สายขาวอย่างรุนแรง แต่เมื่อร่างกายของอิซึคุสมบูรณ์แบบถึง 80% แล้ว แล้วก็ไม่มีอาการร่างกายปฏิเสธจิตใจอีกเลย เขามีพลังอยู่เหนือความตายเป็นการถาวรและสามารถล้างพิษด้วยเวทย์สายขาวได้ และเมื่ออิซึคุใช้เวทย์สายขาวด้วยตัวเอง เขาจะแทบไม่สูญเสียสตามิน่าของกายหยาบอินดิเชียสเลย แต่ข้อเสียคือ ถ้าใช้พลังงานศาสตร์มืด จิตใจของเขาจะแทบเสียสติหรือถึงขั้นเป็นบ้าไปชั่วขณะ เนื่องจากไม่คุ้นเคยหรือปรับตัวกับเวทมนตร์สายดำไม่ได้เลย และวิธีแก้ปัญหาคือการแปรสภาพพลังงานศาสตร์มืดทั้งหมดในตัวของเขาให้กลายเป็นศาสตร์สว่างทั้งหมด เพื่อให้จิตใจดีบริสุทธิ์สามารถใช้เวทมนตร์ที่ตรงกันข้ามกับศาสตร์มืดได้ ซึ่งจะมีการพัฒนาตั้งแต่ขั้นเบื้องต้นของพลังไปสู่ขั้นสูงสุดของพลัง ซึ่งส่วนมากจะเป็นการฝึกฝนเรื่องความเร็วว่าจะสามารถแปรสภาพพลังทั้งหมดให้เป็นศาสตร์สว่างได้เร็วแค่ไหน เมื่อการแปรสภาพพลังของอิซึคุมาสู่จุดสูงสุดของพลังแล้ว เขาจะสามารถแปรสภาพพลังทุกอย่างที่เป็นสายดำให้เป็นสายขาวได้หมดและรวดเร็วภายในเวลาไม่ถึงวินาทีเลย ส่วนด้านคำสาปนั้นเมื่อสัมฤทธิ์ผลจะทำให้อิซึคุอยู่ในร่างของมอร์กอธที่มีใบหน้าของอิซึคุที่น่ารักเกินกว่าจะน่ากลัว และแน่นอนความสามารถในการแปรสภาพศาสตร์มืดให้เป็นศาสตร์สว่างจะยังคงได้ผลอยู่แม้จะอยู่ในร่างดังกล่าวก็ตาม

แต่มนุษย์ทั่วไปที่มีชีวิตอยู่ก็สามารถหลอมรวมกับกายหยาบปลอมของอินดิเชียสได้เช่นกัน และถูกเรียกว่า กึ่งฮีโร่บรายน์ และแน่นอนกึ่งฮีโร่บรายน์เหล่านี้ก็อยู่ในเงื่อนไขเดียวกับฮีโร่บรายน์เต็มตัว แต่ข้อแตกต่างคือ คนที่จิตใจมลทินน้อยเพียงใด จะยิ่งทำให้คำสาปทำอะไรพวกเขาได้ยากขึ้นแม้พวกเขาจะตายกี่ครั้งก็ตาม แต่ถ้ามลทินเยอะพอ การตายเพียงครั้งเดียวก็สามารถกระตุ้นให้คำสาปสัมฤทธิ์ผลได้แทบจะทันที

## ไฮฟไมนด์ของฮีโร่บรายน์

ไฮฟไมนด์ของฮีโร่บรายน์เป็นมิติที่ไม่มีสิ่งมีชีวิตใดสามารถเดินทางไปพร้อมกับกายหยาบได้อย่างง่ายดาย และแน่นอน วิเธอร์ 303 ได้สร้างมิติขึ้นมาหลังจากได้กลืนกินลูกชายของทหารเลียมแห่งดราโกวิลเลจเป็นคนแรกเพื่อทำการทรมานวิญญาณของเด็กน้อยที่ถูกวิเธอร์แย่งพลังมา และสามารถขยายและหดพื้นที่ของมิติได้เมื่อมีวิญญาณที่ถูกวิเธอร์กลืนกินมาเพิ่ม ซึ่งกว่าจะมีดวงวิญญาณในไฮฟไมนด์มาเพิ่มก็ใช้เวลากว่าทศวรรษ และในที่สุดเมื่อวิเธอร์ได้กินเอ็นติตี้\_เอ็กซี 303 ที่ได้กินดวงวิญญาณและพลังชีวิตของเอ็นเดอร์ดรากอน 013 ไป ดวงวิญญาณทั้งสองที่ไร้พลังก็มาในไฮฟไมนด์เรียบร้อย จากนั้นวิเธอร์ 303 ก็ได้กินนัลล์ 303 เพิ่มทำให้ดวงวิญญาณที่ไร้พลังของนัลล์ 303 ถูกดึงเข้ามาในไฮฟไมนด์อีก ตามมาด้วยดวงวิญญาณของวอร์เด็น 303 ที่สูญเสียพลังจากการถูกวิเธอร์ 303 กลืนกิน และนีโอฮีโร่บรายน์ที่เป็นไทแรนต์สายพันธุ์พิเศษ

เมื่ออินดิเชียสกลืนกินวิเธอร์ 303 ไฮฟไมนด์ที่มันเคยปกครองก็ถูกอินดิเชียสยึดครองไปด้วย และการเพิ่มจำนวนวิญญาณครั้งใหญ่ก็ปรากฏขึ้นหลังจากที่อดีตลูกน้องที่อินดิเชียสเผชิญหน้าถูกฆ่าและกลืนกินทิ้งทั้งหมด ไม่ว่าจะเป็นผู้เสพความตาย กองทัพเนเธอร์ที่ใช้ครั้งเดียวแล้วทิ้งจากซองส์ออฟวอร์และแฟร็กเจอร์สเวิลด์ พวกเร้ดลีเจี้ยน พวกโวลทาริส ฮีโร่บรายน์สตีฟโอ ฮีโร่บรายน์สคิปมากะ รวมถึงกองกำลังแห่งความมืดจากมิดเดิ้ลเอิร์ธเวิลด์ทั้งหมด รวมไปถึงเซารอน, มอร์กอธ, โทมูระ และอิซึคุ ซึ่งทั้งหมดที่อินดิเชียสฆ่าและกินไปนี้ มีเพียงเซารอนเพียงคนเดียวที่หนีออกจากไฮฟไมนด์ไปซ่อนตัวอยู่ในแหวนประมุขของตนเอง ส่วนที่เหลือนั้นถูกอินดิเชียสทำการทรมาน

อย่างไรก็ตาม แม้มอร์กอธ, โทมูระ และอิซึคุอยู่ในไฮฟไมนด์ไปแล้ว แต่กลับเป็นดวงวิญญาณที่ไม่ได้ถูกอินดิเชียสแย่งชิงพลังจนอ่อนแอลงเลย เพราะดวงวิญญาณทั้งสามมีความเกี่ยวข้องกันในมิดเดิ้ลเอิร์ธเวิลด์ตั้งแต่ชาติก่อนมาแล้ว (ชาติก่อนของโทมูระคือมอร์โดลิน น้องชายของไมกลินที่ได้นิสัยมาจากอาเรเดล คอยห้ามปรามพี่ชายที่มีนิสัยเหมือนเอโอลไม่ให้จีบเจ้าหญิงอิดริลแห่งกอนโดลินเพราะรู้อยู่แล้วว่านางไม่ชอบ แต่สุดท้ายก็ได้ถูกมอร์กอธสังหารทิ้งหลังจากพยายามห้ามไม่ให้พี่ชายร่วมมือกับเทพอสูรในการทำลายกอนโดลิน ส่วนชาติก่อนของอิซึคุคือเฮอร์ริออน ที่เป็นผู้ปล่อยเหยื่อทาสมอร์กอธและบังเอิญพบรักกับมนุษย์หญิงคิลิเนียลจากตระกูลเกลนอร์ โดยที่นางลงมาเกิดใหม่เป็นโอชะโกะหลังจากถูกมอร์กอธพลัดพรากความรักจากกัน) แต่พลังของมอร์กอธกลับทำให้พลังของอินดิเชียสถูกแบ่งปันให้กับมอร์กอธไปพร้อมกับโทมูระและอิซึคุ และเช่นเดียวกับมอร์กอธ เมื่อออบลิเวียสและอินเฟอร์นอสกินกายหยาบปลอมไป นั่นหมายความว่าดวงวิญญาณส่วนหนึ่งของทั้งสองที่มีพลังของอินดิเชียส ก็ได้เข้าไปอยู่ในไฮฟไมนด์นั้นด้วยเช่นกัน และพวกเขาต่างก็แย่งกันทำการทรมานวิญญาณที่อ่อนแอ หรือบางครั้งมีการทรมานในระดับทำลายวิญญาณให้หายไปจากไฮฟไมนด์เลยก็มี โดยเฉพาะมอร์กอธที่ดูจะถนัดด้านนี้มากที่สุด

แต่ด้วยอิซึคุเป็นฮีโร่บรายน์เต็มตัวที่มีจิตใจที่ดีบริสุทธิ์ เขาจึงหาวิธีช่วยเหลือดวงวิญญาณที่ถูกศัตรูกลืนกินและขโมยพลัง โดยการปล่อยและพาดวงวิญญาณที่อยู่ในไฮฟไมนด์ออกไปจากที่นั่นและใช้คาถาชาแมนิกโคลนกายหยาบขึ้นมาแทนที่ แต่อิซึคุเองก็มีเงื่อนไข ดวงไหนที่บริสุทธิ์และมลทินน้อยหรือไม่มีเลยจะถือว่าสามารถออกไปจากไฮฟไมนด์ได้ เช่น ลูกชายของเลียม, โฟรโด้ แบ็กกิ้นส์ หรือพวกฮีโร่คนอื่น ๆ เป็นต้น บางดวงที่แย่เกินเยียวยาก็ต้องปล่อยให้ศัตรูทรมานจนกว่าจะถูกทำลาย เช่นวิญญาณของพวกปีศาจต่าง ๆ และในภายหลัง พวกกึ่งฮีโร่บรายน์ฝ่ายดีที่มีความสามารถในการย้ายจิตใจของตัวเองเข้าไปในไฮฟไมนด์ได้ก็ช่วยทำหน้าที่นี้ร่วมกับอิซึคุด้วยเช่นกัน

## ทายาทเชื้อสายฮีโร่บรายน์เต็มตัว

อย่างที่ได้กล่าวไปข้างต้นว่าในเฟสสามอินดิเชียสได้สร้างบุตรที่มีเลือดฮีโร่บรายน์เต็มตัวด้วย นอกจากอินดิเชียสแล้ว ฮีโร่บรายน์เต็มตัวอีกห้าคนก็ได้สร้างทายาทเช่นกัน โดยที่อินเฟอร์นอสได้สร้างเอธีเนียร์ที่เป็นบุตรที่มาจากดิเอลเดอร์สกรอลล์สเวิลด์ซึ่งมีเชื้อสายลูกมังกรเช่นเดียวกับพ่อแม่ของเขา ออบลิเวียสเองก็ได้สร้างเทลควอนดัสซึ่งเป็นบุตรแห่งเกรัลต์แห่งริเวีย และเยนเนเฟอร์แห่งเวนเจอร์เบิร์ก ณ เดอะวิทเชอร์เวิลด์ ส่วนของมอร์กอธเป็นกรณีที่น่าสนใจที่สุดเพราะได้สร้างไฮดัส ทายาทจากเดอะเลเจนด์ออฟเซลด้าเวิลด์ โดยอาศัยกาน่อน ปีศาจหมูป่าที่ถูกเซารอนโคลนดวงวิญญาณมาจากดีไมส์ ลักพาตัวเจ้าหญิงเซลด้าไปหลายครั้งจนมาสำเร็จเพียงครั้งเดียว ด้วยตอนแรกจุดประสงค์มีเพียงการให้เซลด้านำไทรฟอร์ซทั้งหมดมาเพื่อใช้เป็นพลังในการชุบดีไมส์กลับมา แต่เมื่อเซลด้าไม่ได้นำมาแม้แต่ชิ้นเดียว ความโกรธของมอร์กอธก็ได้ลงทัณฑ์ให้เจ้าหญิงผู้อวตารมาจากเทพีไฮเลียได้ตั้งครรภ์ และนำมาซึ่งพระพิโรธของราชามันเวและราชินีวาร์ดา เพราะเทพีไฮเลียเป็นธิดาของพวกเขาที่ส่งไปอยู่ในโลกเดอะเลเจนด์ออฟเซลด้าเวิลด์ แล้วถูกมอร์กอธสร้างทายาทแบบนี้ ต่อให้มอร์กอธจะยังเป็นพี่ชายของมันเว แต่ในเมื่อเมลคอร์ถูกตัดออกจากทำเนียบเหล่าไอนัวร์ มันถือเป็นการหยามเกียรติของเหล่าทวยเทพจากมิดเดิ้ลเอิร์ธเวิลด์ขั้นรุนแรงที่สุดเท่าที่เคยมีมา

ส่วนอีกสองคนจากมายฮีโร่อะคาเดเมียเวิลด์ ชิการาคิ โทมูระ ผู้ซึ่งคืนชีพได้ด้วยร่างของฮีโร่บรายน์และใช้มนตร์ดำเป็นหลัก ได้แต่งงานกับชิมูระ ฮายาโกะ อดีตเหยื่อที่ถูกออลฟอร์วันช่วงชิงอัตลักษณ์ไป และได้สร้างบุตรออกมาเป็น ชิมูระ คุโรอิจิ หรือ เวเรนทูอิล ซึ่งด้วยบุคลิกไม่สมประกอบที่หนักยิ่งกว่าออสเซ เทพไมอาแห่งพายุคลั่งจากมิดเดิ้ลเอิร์ธเวิลด์ อันเป็นผลพวงมาจากการเสพติดมนตร์ดำจนเกินพอดี และอาจเป็นการทำร้ายฮายาโกะไปโดยที่ไม่รู้ตัว ทำให้บางคนอาจตั้งข้อสังเกตว่าเธออาจถูกโทมูระบังคับให้รักก็เป็นได้ ส่วนมิโดริยะ อิซึคุ และอุราระกะ โอชะโกะ ผู้ถูกเลือกให้เป็นเทพวาลาร์คู่ที่แปดแห่งอาร์ดา ด้วยความที่สะสมความรักมาตั้งแต่อดีตชาติจนได้แต่งงานกัน พวกเขาจึงปรารถนาและสมัครใจที่จะมีบุตรด้วยกันโดยที่ทุกคนไม่เคยสงสัยเลย โดยใช้ชื่อว่า มิโดริยะ ทาคูมิ หรือ เอลโธรัส

ด้วยความที่ห้าคนแรกเป็นฮีโร่บรายน์สายศาสตร์มืด บุตรของพวกเขาก็ถูกกระตุ้นให้สูบพลังชีวิตของคุณแม่อุ้มครรภ์เพื่อเจริญเติบโต จนกระทั่งคลอดด้วยการแหวกท้องออกมา ทำให้คุณแม่อุ้มครรภ์มีความเสี่ยงที่จะเสียชีวิตจากการตั้งครรภ์ด้วยบุตรแห่งฮีโร่บรายน์อย่างมาก แต่กับทาคูมินั้นด้วยความที่เขามีเชื้อสายมาจากอิซึคุซึ่งเป็นสายศาสตร์สว่าง เขาจึงเสริมภูมิคุ้มกันให้กับแม่ของเขาที่เป็นไอนัวร์ และเธอเป็นอมตะและทนต่อความเจ็บปวดระหว่างการคลอดบุตรได้ดี และไม่มีวันตายง่าย ๆ อยู่แล้ว แต่ช่วงเวลาก่อนที่เหล่าบุตรแห่งฮีโร่บรายน์เต็มตัวจะลืมตาดูโลก ชาวมิดเดิ้ลเอิร์ธเวิลด์จึงต้องรีบกักตัวคุณแม่อุ้มครรภ์ห้าในหกคนไว้ เพราะฤทธิ์รุนแรงที่ปรากฏตั้งแต่อาการแพ้ท้องอย่างหนักจนเกือบเสียชีวิต (อาเจียนหนักและยาวนานเกือบสามชั่วโมง, วิงเวียนศีรษะ, หน้ามืด, ตาลาย, เจ็บท้องรุนแรงราวกับจะแท้งลูกแต่ไม่ได้แท้งจริง, และมีสัญลักษณ์ประหลาดสลักไว้บนหน้าท้องของพวกเธอ) โดยที่แม้ทาคูมิจะมีเชื้อสายศาสตร์สว่างก็ทำให้คุณแม่อย่างโอชะโกะแพ้ท้องหนักเช่นกันมาแล้ว แม้จะโชคดีที่เธอเป็นไอนัวร์และอาการไม่ได้หนักเท่าพวกศาสตร์มืด แต่ก็ยังอดคิดไม่ได้ว่าพวกมนุษย์ธรรมดาจะทนกับอาการแพ้ท้องแบบนี้ได้หรือไม่ และสำหรับสัญลักษณ์บนหน้าท้องนั้น กรณีของสี่บอสใหญ่นั้นชัดเจนอยู่แล้วว่าเป็นปีศาจร้ายเพราะสลักเป็นหัวแพะบนดาวกลับหัวห้าแฉกไว้บนหน้าท้องของสาว ๆ ทั้งสี่ ส่วนของโทมูระและอิซึคุจะออกไปทางสัญลักษณ์ประจำตระกูลมากกว่า เช่นของโทมูระ สัญลักษณ์แห่งมอร์โดลินหรือตระกูลชิมูระจะเป็นนาคอัคคีที่จะถูกสลักไว้บนหน้าท้องของฮายาโกะ (แต่ความที่คุโรอิจิเป็นสายศาสตร์มืดก็ถือว่าทำให้ฮายาโกะแพ้ท้องหนักพอ ๆ กับนางทั้งสี่เลย) แต่ของอิซึคุ สัญลักษณ์แห่งเฮอร์ริออนหรือตระกูลมิโดริยะคือนกฟินิกซ์ ปักษาเพลิง ที่จะถูกสลักไว้บนหน้าท้องของโอชะโกะ และอาการแพ้ท้องของเธอตอนที่ทาคูมิอยู่ในท้องจะไม่รุนแรงมาก และช่วงที่คุณแม่อุ้มท้องถูกกักตัวไว้ ชาวมิดเดิ้ลเอิร์ธเวิลด์ก็ต้องรีบกีดกันไม่ให้ฮีโร่บรายน์เต็มตัวสายศาสตร์มืดเข้ามายุ่ง โดยเฉพาะโทมูระที่อ้างว่าแค่จะไปเยี่ยมฮายาโกะ แต่ชาวมิดเดิ้ลเอิร์ธเวิลด์รู้ทันว่าเป็นแผนให้โทมูระเฝ้าดูจนกระทั่งสามารถชุบภรรยาให้เป็นอันเดดหลังจากเสียชีวิตเพราะคลอดลูกออกมาแล้ว และเมื่อช่วยเหลือจนคุณแม่ทั้งหลายให้กำเนิดลูกอย่างปลอดภัยแล้ว ชาวมิดเดิ้ลเอิร์ธเวิลด์ยิ่งต้องเลี้ยงดูทายาทเชื้อสายฮีโร่บรายน์เพื่อป้องกันไม่ให้พวกเขาถูกฮีโร่บรายน์เต็มตัวทั้งสี่ตามล่า

และก็เช่นเดียวกับซาลคันทาร์ ทั้งเอธีเนียร์, ไฮดัส และเทลควอนดัส ก็ไม่มีลักษณะพันธุกรรมใด ๆ หรือแม้กระทั่งบุคลิกนิสัยใจคอใด ๆ ที่เหมือนกับฮีโร่บรายน์เต็มตัวสายศาสตร์มืดเลย ในขณะที่คุโรอิจิแม้จะได้ทรงผมและนัยน์ตามาจากโทมูระ แต่ได้ใบหน้าและบุคลิกนิสัยอ่อนโยนมาจากฮายาโกะ ส่วนทาคูมินั้นได้ใบหน้ามาจากอิซึคุ นัยน์ตาจากโอชะโกะ และได้บุคลิกนิสัยใจคอมาจากทั้งพ่อและแม่ผสมกัน แน่นอนว่าการถือกำเนิดของบุตรแห่งฮีโร่บรายน์นำไปสู่โชคชะตาที่ถูกขีดใหม่จากการเลี้ยงดูของชาวมิดเดิ้ลเอิร์ธเวิลด์ นั่นก็คือการเกิดมาเพื่อทำลายผู้ให้กำเนิดนั่นเอง ซึ่งกรณีของซาลคันทาร์, ไฮดัส, เทลควอนดัส, และเอธีเนียร์ จะชัดเจนที่สุดเพราะผู้ให้กำเนิดคือเจ้าอสูรทั้งสี่ที่ตั้งใจจะบ่อนทำลายกิกะเวิร์สแห่งเมกะเวอร์เซียสให้พินาศย่อยยับ ส่วนกรณีของคุโรอิจิคือการริบพลังแห่งความชั่วร้ายให้พ้นมือของโทมูระ เพราะชิมูระคนพ่อไม่แสดงให้เห็นถึงความพยายามจะเลิกศาสตร์มืดเลยแม้แต่นิดเดียว และมันทำร้ายตระกูลชิมูระที่เจ้าตัวเพิ่งจะตั้งขึ้นมาหยก ๆ โดยไม่รู้ตัวจนภรรยาและลูกชายเสียความศรัทธาจนหมดสิ้นแล้ว และกรณีของทาคูมิคือเกิดมาเพื่อรักษาพ่อให้สุขภาพดีที่สุดตลอดกาล เพราะอิซึคุนั้นดีทุกอย่างจากความพอใจในพลังที่ตนเองมี และเป็นผู้ต่อต้านความชั่วร้ายในตัวอยู่แล้ว ยกเว้นปัญหาสุขภาพร่างกายที่เรื้อรังจากการได้รับศาสตร์มืดที่ตกค้างสะสมโดยที่เขาไม่สามารถขับระบายออกจากร่างได้